Forslag til forskrift om endring i forskrift om bygging, utrustning og drift av passasjerskip i territorialfarvannet ved Svalbard

Hjemmel: Fastsatt av Sjøfartsdirektoratet xx.xx.2025 med hjemmel i lov 16. februar 2007 nr. 9 om 
skipssikkerhet (skipssikkerhetsloven) § 2, § 16, § 43, § 44 og § 45, jf. delegeringsvedtak 16. februar 2007 nr. 171, delegeringsvedtak 31. mai 2007 nr. 590.

I

I forskrift 7. juni 2019 nr. 710 om bygging, utrustning og drift av passasjerskip i territorialfarvannet ved Svalbard gjøres følgende endringer: 

Ny tittel skal lyde:

Forskrift om bygging, utrustning og drift av skip i territorialfarvannet ved Svalbard

§ 1 skal lyde:

Med de begrensninger som følger av folkeretten, gjelder forskriften for norske og utenlandske passasjerskip i fart i territorialfarvannet ved Svalbard.
 § 4a i forskriften her gjelder for norske og utenlandske skip med største lengde 24 meter eller mer med bruttotonnasje under 500 som fører 12 eller færre passasjerer i fart i territorialfarvannet ved Svalbard. 

Ny § 4a skal lyde:
 
§ 4a. Kvalifikasjoner dekksoffiserer
   Polarkoden del I-A kapittel 12 og STCW-konvensjonen regel V/4, jf. STCW-koden del A-V/4 gjelder som forskrift. 


II

   Forskriften trer i kraft straks.
